டைனிங் டேபிள்களும் குஷன் மெத்தைகளும் ராஜாராணி கட்டில்களும் நம்மைத் தரையிலிருந்து பிரித்து மிகவும் வசதியாக நம்மை மிதக்கச் செய்துவிட்டன. வசதி வாய்ப்பு கூடிப்போனதால் நாம் இப்படியே வாழ்நாளைக் கழிக்கிறோம்; கூடவே நோய்களையும் சேர்த்து சுமக்க வேண்டிய கட்டாயத்தில் இருக்கிறோம். குனிந்து நிமிர்ந்து இடுப்புப் பகுதிக்கு பயிற்சி கொடுக்க அவகாசம் இல்லாததால், இடுப்பைச் சுற்றி சதைத் தொகுப்புகள் திரண்டு உருண்டு நிற்கின்றன. சம்மணம் போட்டு வேலைகளைச் செய்தபோதும் உட்கார்ந்து சாப்பிட்டபோதும் நமது உடலில் இயல்பாக இருந்த நெகிழ்வுத் தன்மையை இப்போது தொலைத்துவிட்டு நிற்கிறோம்.